**Vedtægter for Gjessø lokalråd**

|  |  |
| --- | --- |
| §1  | Lokalrådets navn er Gjessø Lokalråd. |
|  |    |
| §2 | Lokalrådet består af valgte repræsentanter for borgere i Gjessø og opland, lokalområdets valgkreds/skolekreds. |
|  |    |
| §3   | Lokalrådets formål er,- at fremme og koordinere fællesskab og samarbejde mellem lokalområdets borgere, foreninger, institutioner og virksomheder,- at bevare, udvikle og synliggøre lokalsamfundet som et godt sted at bo og leve,- at tage initiativer til at fremme gode vilkår for lokalområdets borgere, foreninger og institutioner,- at være samtaleforum, høringsinstans og talerør for lokalområdets borgere, m.fl. overfor Silkeborg Kommune og andre instanser i spørgsmål af fælles interesse. |
|  |    |
| §4 | Lokalrådet består af 5 valgte repræsentanter, som vælges for 4 år ad gangen.Valget finder sted i forbindelse med valg til kommunalbestyrelsen.Valgbare er og stemmeret har alle, der på valgdagen har fast bopæl i lokalområdet og er fyldt 16 år. Der stemmes ved personligt fremmøde. |
|  |    |
| §5  | Kandidater til lokalrådet opstilles ved et borgermøde, som afholdes senest 1 måned før valget, dog med mulighed for at anmelde supplerende kandidater indtil 14 dage før.De 5 kandidater, der ved valget fik flest stemmer, er valgt til lokalrådet. De følgende op til 5 kandidater er valgt til suppleanter i den rækkefølge, de har fået stemmer til. |
|  |    |
| §6   | Hvis et medlem af lokalrådet fraflytter lokalområdet udtræder denne af rådet, og en suppleant indtræder i stedet.Hvis et medlem er fraværende i en længere periode eller af særlige grunde ønsker at udtræde af lokalrådet behandles dette af rådet, som i påkommende tilfælde indkalder en suppleant. |
|  |    |
| §7  | Lokalrådet konstituerer sig selv efter valget med formand, næstformand, kasserer og sekretær. Lokalrådet kan nedsætte særlige udvalg, -som kan suppleres med faglig ekspertise udenfor lokalrådet.Lokalrådet træffer beslutninger med almindeligt flertal.Lokalrådets funktionsperiode begynder 1. januar. Regnskabsåret følger kalenderåret. |
|  |    |
| §8  | Lokalrådet afholder mindst et årligt borgermøde med redegørelse for lokalrådets arbejde, fremlæggelse af regnskab, behandling af indkomne forslag og spørgsmål. Ordinært borgermøde indkaldes med 1 måneds varsel.Lokalrådet kan i øvrigt afholde borgermøder om alle spørgsmål af fælles interesse. |
|  |    |
| §9   | Lokalrådets vedtægter kan kun ændres på et borgermøde, hvor vedtægtsændringerne er varslet ved indkaldelsen. Eventuel opløsning af lokalrådet kan kun besluttes med 2/3 flertal af de fremmødte på et borgermøde.En eventuel kassebeholdning tilbagebetales til Silkeborg Kommune. |
|  |    |
|  | Foranstående procedure ved valg af lokalråd i Gjessø, forretningsorden for Gjessø Lokalråd og vedtægter for Gjessø Lokalråd er vedtaget på borgermødet i Gjessø Forsamlingshus den 28. september 2009. |
|  |    |
|  | Anders Bendtsen - Stefan Maroti - Henning Jensen - Kurt Andersen - Tage Hornstrup |